Kui ma paar päeva tagasi kirjutasin sellest, et sõitsime Pärnust Tallinnasse, siis seekord alustan sellega, et sõitsime hoopis Tallinnast Pärnusse. Mitte, et sellel nüüd mingi eluoluline tähtsus oleks.. aga ilma teemaga jätkates on justkui eikusagilt kohale jõudnud talv! Nähtavus tallinn-pärnu maanteel oli muidugi umbestäpselt nullilähedane, aga vaatepilt ise kui selline, oli väga vinge. Laia lund muudkui sadas ja sadas ja pilku kaugusesse heites oli pilt  postkaardilaadselt maaliline. Lihtsalt nii ilus! Nüüd pole muud tehagi, kui kallim koju oodata ja talle ka oma rõõmu jagada. Jagatud rõõm pidi ju veel suurem olema!